Picking Up the Pieces (filma)

Picking Up the Pieces (euskaraz Jaso Hitzak Zatiak), 2000ko Alfonso Arau mexikar zinema zuzendariak zuzendutako umore beltzezko film bat da. Woody Allen, David Schwimmer, Maria Grazia Cucinotta, Kiefer Sutherland, Cheech Marin eta Sharon Stone aktoreek antzeztu zuten.

 Argumentua 

Tex (Woody Allen), New York hiriko harakin judu bat da, eta arazo latza du: bere emazte Candy (Sharon Stone) erail berri du, hark Bobo (Kiefer Sutherland) sheriffarekin adarra jartzen zizkiola jakin ondoren. Mexikorako bidean, gorpuaren zati bat galduko du, eskua, eta bertako herri txiki bateko atso itsu batek topatuko du. Eta lehenbiziko miraria jazoko da: atsoak ikusmena berreskuratuko du. Herritarrek pozez txora-txora jarriko dira: milaka pertsonek "Ama Birjinaren esku miragarriak" lagundu ditzan herriko elizara bertaratuko dira, Aita Leo (David Schwimmer) herriko apaizaren harridurarako, azken hau bidebatez, herriko emagaldu (Maria Grazia Cucinotta) ospetsuenaz maitemindua dago.

Mirariak ugaritzen hasiko dira: hankamotz bati hanka berriak haziko zaizkio, nerabe bati aknea desagertuko zaio, eta gixaxo bati bere birilitatea handitu. Texek mirari hauen berri izan eta galdutako eskua nola edo hala berreskuratzen saiatuko da, bere krimena azaleratu eta atzeman ez dezaten.

 Aktoreak 
 Woody Allen:Tex Cowley
 David Schwimmer: Aita Leo Jerome
 Kiefer Sutherland: Bobo ofiziala
 Cheech Marin: Machado alkatea
 Maria Grazia Cucinotta: Desi
 Elliott Gould: Aita LaCage
 Sharon Stone: Candy Cowley
 Joseph Gordon-Levitt: Flaco
 Angélica Aragón: Dolores
 Andy Dick: Aita Buñuel
 Alfonso Arau: Amado doktorea
 Mia Maestro: Carla
 Lou Diamond Phillips: Alfonso ofiziala
 Fran Drescher: Ahizpa Frida
 Eddie Griffin: Sediento
 Kathy Kinney: Tattler andrea

 Kanpo estekak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Umorezko filmak
Kategoria:Errealismo magikoaren filmak
Kategoria:Mexiko Berrian girotutako filmak
Kategoria:Film independenteak
Kategoria:2000ko filmak